Document ID: /roh_data/filtered/fineweb-2-filterrobots_roh.jsonl.gz/35005

Cun las frequenzas da quest onn essan nus cuntents. Corona n’è anc adina betg davent, i dat anc adina blera glieud che vuless ma po betg viagiar. Era l’aura da stad n’è betg stada optimala. Ma quests 10% damain ans laschan sperar ch’i dettia ina buna finiziun da la stad ed in bun atun.
La Viafier retica s’accorschia ch’i dettia puspè dapli giasts dals pajais vischins sco la Germania, la Frantscha e l’Italia. Giasts da l’America e da l’Asia manchian deplorablamain, uschia la Viafier retica. Il tren turistic cun vaguns istorics che cursescha tranter Tavau e Filisur durant ils mais da stad, ha gì blers turists durant ina visita da RTR. L'onn passà han per exempel 42'000 persunas fatg in viadi cun quest tren. Quest onn possia quai puspè dar circa tuttina blers passagiers sco l'onn passà. L'onn da record (anc senza corona) è stà l'onn 2019 cun 66'000 persunas.